“Ek roep vandag die hemel en die aarde tot getuie teen julle dat ek die lewe en die dood aan jou voorgehou het, die seen en die straf. Kies die lewe, sodat jy en jou nageslag kan lewe.”
Wanneer ons begin voel dat die stryd in ons gedagtes te moeilik is en ons dit nie gaan wen nie, verwerp dadelik die negatiewe gedagtes en dink dat jy die stryd kan wen en onthou nie alleen nie, maar met die hulp van God. Onthou wanneer ons bestook word met twyfel en vrees, moet ons vasstaan en se: Ek sal nooit tou op gooi nie! God is aan my kant, Hy het my Lief en Hy help my. Ons moet dwarsdeur ons lewe altyd keuses maak, maar Hy moedig ons aan dat ons die Lewe kan kies.
Ons gedagtes word ons woorde. Daarom is dit noodsaaklik dat ons lewegewende gedagtes kies. As ons dit doen, sal die regte woorde daarop volg.